ב-14 ביולי 2022, מוסה חתם בריאל מדריד, המשתתפת בליגת העל הספרדית וביורוליג.
קריירה בנבחרת הלאומית.
מוסה שיחק באליפות אירופה עד גיל 16 2014 עם נבחרת בוסניה עד גיל 16, והוביל את הטורניר הנקודות, עם 23.0 למשחק. הוא שיחק גם באליפות אירופה 2015, אותה שוב הוביל בנקודות עם 23.3 נקודות למשחק, ובאסיסטים, עם 6.3 כאלו למשחק. הוא גם רשם ממוצעים של 9.0 ריבאונדים למשחק, במהלך הטורניר. במשחק הגמר של הטורניר, מול מארחת הטורניר, ליטא, קלע מוסא 33 נקודות, יחד עם 8 ריבאונדים, 7 אסיסטים, 3 חטיפות ו-2 חסימות, והוביל את קבוצתו לניצחון 85–83, והשיג מדליית זהב.
מוסא נבחר ל-MVP של הטורניר, והוא גם נבחר לחמישיית הטורניר. מוסא שיחק גם בגביע העולם עד גיל 17 2016, אותו הוא הוביל בניקוד, עם 34.0 נקודות למשחק. הוא גם העמיד ממוצעים של 8.1 ריבאונדים ו-3.0 אסיסטים למשחק. במהלך הטורניר קלע מוסא 50 נקודות ב-27 דקות מול טאיפיי הסינית, מה שמהווה את השיא הנוכחי במספר הנקודות הרב ביותר שנקלעו במשחק בודד בטורניר גביע העולם עד גיל 17.
הכל אודות פאם
הכל אודות פאם (באנגלית : The Thing About Pam) היא מיני סדרה של דרמת פשע אמריקאית המפרטת את מעורבותה של פאם הופ ברצח בטסי פאריה בשנת 2011.
עלילה.
הסדרה סובבת סביב של הרצח של בטסי פאריה בשנת 2011, שהביא להרשעת בעלה ראס. כאשר הרשעתו בוטלה, הפשע פתח שרשרת אירועים שחשפה תוכנית שטנית בה מעורבת פאם הופ .
שחקנים.
תפקידי אורח.
עיתונאי Dateline קית' מוריסון מספק את הקריינות של התוכנית.
אית'ן אמפאדו
אית'ן קוואמי קולם ריימונד אמפאדו (באנגלית: Ethan Kwame Colm Raymond Ampadu; נולד ב-14 בספטמבר 2000 באקסטר שבאנגליה) הוא כדורגלן ולשי המשחק בעמדת הבלם בקבוצת צ'לסי, ובנבחרת ויילס.
קריירת מועדונים.
אמפאדו גדל במחלקת הנוער של אקסטר סיטי, וערך שמונה הופעות ליגה במדי הקבוצה הבוגרת של המועדון במסגרת הפוטבול ליג השנייה.
ב-1 ביולי 2017 חתם אמפאדו בצ'לסי מהפרמייר ליג. ב-20 בספטמבר הוא ערך את הופעת הבכורה שלו במועדון, בניצחון 5-1 על נוטינגהאם פורסט במסגרת הסיבוב השלישי של גביע הפוטבול ליג. ב-12 בדצמבר ערך את הופעת הבכורה שלו במועדון במסגרת הליגה, בניצחון 3-1 על האדרספילד טאון. בעונת עונת 2018/2019 בליגה האירופית זכה עם צ'לסי בליגה האירופית.
ב-22 ביולי 2019 הושאל אמפאדו למשך עונה אחת לר.ב. לייפציג מהבונדסליגה. ב-2 בנובמבר ערך את הופעת הבכורה שלו במועדון במסגרת הליגה, בניצחון 8-0 על מיינץ 05 במסגרת המחזור העשירי בעונת 2019/2020. בסך הכל ערך שלוש הופעות ליגה במדי המועדון, והוסיף שלוש בליגת האלופות ואחת בגביע הגרמני.
ב-7 בספטמבר 2020 הושאל אמפאדו למשך עונה אחת לשפילד יונייטד מהפרמייר ליג. ב-21 בספטמבר הוא ערך את הופעת הבכורה שלו במועדון במסגרת הליגה, בהפסד 1-0 לאסטון וילה במסגרת המחזור השני לעונת 2020/2021. הוא ערך 25 הופעות ליגה במדי המועדון במשך עונה זו, שהסתיימה בירידתה של שפילד יונייטד לפוטבול ליג צ'מפיונשיפ.
ב-31 באוגוסט 2021 חתם אמפאדו על חוזה חדש לשלוש עונות בצ'לסי, והושאל למשך עונה אחת לוונציה מהסרייה א'. ב-27 בספטמבר הוא ערך את הופעת הבכורה שלו במועדון, בתיקו 1-1 נגד טורינו במסגרת המחזור השישי בליגה לעונת 2021/2022. הוא ערך 29 הופעות ליגה במדי המועדון במשך תקופת ההשאלה.
קריירה בינלאומית.
ב-10 בנובמבר 2017 ערך אמפאדו את הופעת הבכורה שלו בנבחרת ויילס, בהפסד 2-0 לנבחרת צרפת במשחק ידידות.
הוא היה חלק מסגל נבחרת ויילס לטורניר יורו 2020.
השירות הימי המלכותי לנשים
השירות הימי המלכותי לנשים (באנגלית: Women's Royal Naval Service, WRNS) היה ענף הנשים של הצי המלכותי של בריטניה. הוא הוקם לראשונה ב־1917 עבור מלחמת העולם הראשונה, ופורק ב־1919. לאחר מכן הוקם מחדש ב־1939 בתחילת מלחמת העולם השנייה, ופעל עד למיזוגו עם הצי המלכותי ב־1993. ב־WRNS שירתו טבחיות, פקידות, אלחוטניות, מפעילות מכ"ם, מנתחות נשק, מחשבות טווחים, חשמלאיות ומכונאיות מוטסות.
במלחמת העולם הראשונה.
ב־10 באוקטובר 1918, הפכה ג'וזפין קאר בת ה־19 מהעיר קורק לחיילת השירות הימי המלכותי לנשים הראשונה שמתה בשירות פעיל, כאשר ספינתה, ה־RMS "Leinster" טורפדה. עד סוף המלחמה שירתו ב־WRNS כ־5,500 חיילות, בהן כ־500 קצינות. בנוסף, היו כ־2,000 חיילות ששירתו בשירות האוויר של הצי המלכותי, והועברו לחיל האוויר המלכותי עם הקמתו. ה־WRNS פורק ב־1919.
מלחמת העולם השנייה.
בתחילת מלחמת העולם השנייה מונתה ורה לוטון מתיוס למנהלת ה־WRNS שהוקם מחדש ב־1939, וכסגניתה מונתהאתל (אנג'לה) גודינאף. הייתה רשימה רחבה של פעילויות מותרות ל־WRNS, כולל הטסת מטוסי תובלה. בשיאה, ב־1944, שירתו בארגון 75,000 חיילות פעילות. במהלך המלחמה נהרגו בפעולה 102 חיילות בשירות, ו־22 נפצעו בפעולה. אחת הסיסמאות ששימשו בכרזות הגיוס הייתה "הצטרפו ל־WRNS ושחררו גבר לשרת בצי".
בין יתר התפקידים, בלטו חיילות ה־WRNS כסגל תומך בבית הספר הממשלתי לצפנים בבלצ'לי פארק.
לאחר מלחמות העולם.
ה־WRNS המשיך להתקיים לאחר תום המלחמה, על אף שמתיוס פרשה ב־1947 וגודינאף נפטרה שנה קודם לכן. בשנות ה-70 הלחץ לשלם שכר שווה לנשים ולחדול מאפליה מינית הובילו למיזוג ה־WRNS והצי המלכותי. השינוי העיקרי היה שחוק המשמעת הימית 1957 הוחל מעתה גם על נשים. בשנת 1976 נתמנתה ווֹנלָה מקברייד, בעלת ניסיון בניהול משאבי אנוש, למנהלת ה־WRNS, ותוך שנה הוסדרה הכפפת חיילות ה־WRNS לאותם כללי משמעת כמו הגברים המשרתים בצי.
באוקטובר 1990, לאחר פלישת עיראק לכוויית בתחילת מלחמת המפרץ, שירתו בספינה HMS "Brilliant" הנשים הראשונות על ספינת מלחמה מבצעית. באותה שנה, הקצינה הראשית פיפה דאנקן הפכה לקצינת ה־WRNS הראשונה שפיקדה על בסיס חוף של הצי המלכותי.
בשנת 1993 שולב ה־WRNS סופית בצי המלכותי, ומאז נשים מורשות לשרת על סיפון כלי שיט של הצי כחברות מלאות בצוות.
עד 1993, כל הנשים בצי המלכותי היו חיילות ה־WRNS מלבד אחיות מוסמכות, ששירתו (ועדיין משרתות) בשירות האחיות של הצי המלכותי על שם המלכה אלכסנדרה, ומלבד קצינות רפואה ורפואת שיניים, שמשרתות ישירות בצי המלכותי.
חיל הנשים הימי המלכותי
אל-דפאע
א-דפאע
עמית אולמן (זמר)
מצווה גדולה להיות בשמחה
מצווה גדולה להיות בשמחה תמיד הוא פתגם יהודי, והנהגה של שמחת חיים, המזוהה עם רבי נחמן מברסלב אשר טבע את הביטוי במאמריו. משמש כאחד מעקרונותיה ומייצגיה של תנועת החסידות, וכאחד מהסמנים המאפיינים את חסידות ברסלב אשר פרסמה את הביטוי ברבים במיוחד. היגד זה הפך רווח בתרבות היהודית המודרנית בשירים באירועי שמחה או כחלק מהדרכה להתמודדות עם מצבי קושי ומשבר.
מקור הביטוי.
ההיגד המפורסם מופיע בצורתו זו בספר ליקוטי מוהר"ן חלק שני שהודפס כבר בשנת 1811. ליקוטי מוהר"ן, ("מורנו ורבינו הרב רבי נחמן") הוא חיבורו החשוב ביותר של רבי נחמן מברסלב וספר היסוד של חסידות ברסלב.
ב-תורה (דרשה) כ"ד, מופיע ההיגד לצד דברי דרשה ע"פ סגנונו ההגותי של רבי נחמן. בדרשתו נותן רבי נחמן המלצה, הסברה והדרכה בדבר החשיבות שיש בשמירה על שמחת חיים. בשל חשיבות הדבר הוא מכנה את העניין כמצווה. ואף כמצווה גדולה. וכך נכתב בין היתר בדרשתו:
הרעיון הנ"ל מופיע בתורותיו של רבי נחמן כמוטיב החוזר במקומות רבים וגם תורגם בהתאמה סגנונית לשירים כגון:
בהמשך דרשתו מוסיף רבי נחמן את הדברים הבאים:
מדבריו הנ"ל מודגש ששמחה איננה הוללות. ואיננה שמחה הבאה כתוצאה מהוללות.
כאשר רבי נחמן מייעץ שאם צריך שאף ישתמשו ב"בְּמִלֵּי דִּשְׁטוּתָא" בכדי לצאת מעצבות, הכוונה לדברי שטות ובדחנות. כיום מיישמים טכניקות מעין אלה גם בליצנות רפואית.
משמעויות של הביטוי.
ע"פ חוקר החסידות צבי מרק, עיון בדבריו הנ"ל של רבי נחמן משקפים תפיסה מורכבת של מערכת קשרים סבוכה בין עצבות שמחה ולב נשבר. ועל כך כותב מרק: .
מרק עומד על כך שבכתביו של רבי נחמן מצורפות עצות מעשיות רבות במטרה לעזור לאדם להגיע לשמחה.
ייצוגים בתרבות ובאומנות.
לחנים בולטים:
פאוסטינה האסה הודג'ס
פאוסטינה האסה הודג'ס (; 7 באוגוסט 1822 – 4 בפברואר 1895) הייתה נגנית עוגב ומלחינה אנגלייה־אמריקאית. היא נולדה במלמסברי שבאנגליה, למלחין ונגן העוגב אדוארד הודג'ס. בשנת 1838 היגרה יחד עם משפחתה לארצות הברית. הודג'ס הייתה מורה למוזיקה בבית הספר המקומי, ועבדה גם כנגנית עוגב בתזמורת של הכנסייה הגדולה בברוקלין ובפילדלפיה, על-אף שהייתה אישה. בשנות ה-50 של המאה ה-19 החלה לפרסם שירים ולחנים שכתבה לפסנתר ולעוגב. היא גם כתבה ופרסמה את הביוגרפיה של אביה. הודג'ס נפטרה בפילדלפיה בגיל 72.
אלימלך גבריאל טרס
הרב אלימלך גבריאל טרס המכונה מייק טרס (באנגלית Elimelech Gavriel "Mike" Tress) (כ' בתמוז תרס"ט; 9 ביולי 1909 - א' בתמוז תשכ"ז; 9 ביולי 1967) היה יהודי אמריקאי שכיהן כנשיא אגודת ישראל באמריקה משנת 1940 ועד פטירתו.
קורות חייו.
אלימלך גבריאל טרס נולד בארצות הברית להורים מהגרים מאוקראינה, כבר בצעירותו עוד לפני מלחמת העולם השנייה עסק בהקמת ארגוני נוער יהודיים למניעת התבוללות, ובזכות השפעתו הרבה בחוגים האורתודוקסים זכה לתואר הרב, אך במקביל נקרא בעיקר בכינוי "מייק".
במהלך מלחמת העולם השנייה עסק רבות בהצלת יהודי אירופה ואף נפגש לצורך כך עם הנשיא רוזוולט.